देश में कोरोना विस्फोट, बीते 24 घंटे में 1 लाख 17 हजार 100 नए मामले, 302 लोगों की हुई मौत
देशभर में कोरोना के 1 लाख 17 हजार 100 नए मामलों की पुष्टि हुई है। इस दौरान 302 लोगों की कोरोना से मौत हुई है।
देश में कोरोना के मामले तेजी से बढ़ रहे हैं। भारत में बीते 24 घंटे में 1 लाख 17 हजार 100 कोरोना मामलों की पुष्टि हुई है। इस दौरान 30 हजार 836 लोग ठीक हुए हैं और 302 लोगों की मौत हुई है। पॉजिटिविटी रेट भी 7.74 प्रतिशत पहुंच गई है। अभी 3 लाख 71 हजार 363 एक्टिव केस हैं। अब तक कोरोना से 4 लाख 83 हजार 178 लोगों की मौत हो चुकी है।वहीं, 27 राज्यों और केंद्र शासित प्रदेशों में कोरोना के 3007 ओमिक्रॉन के मामलों की पुष्टि हो चुकी है। अभी तक 1 हजार 199 कोरोना के मरीज ठीक हुए हैं। सबसे ज्यादा महाराष्ट्र में 876 मामले सामने आए हैं और दिल्ली में 465 ओमिक्रॉन के मरीजों की पुष्टि हो चुकी है। कर्नाटक में 333 ओमिक्रॉन केस सामने आ चुके हैं। राजस्थान में अब तक 291 नए मामलों की पुष्टि हुई है।Image Source : INDIA TVदेश में कोरोना विस्फोट, बीते 24 घंटे में 1 लाख 17 हजार 100 नए मामले, 302 लोगों की हुई मौतमहाराष्ट्र के गृह मंत्री दिलीप वाल्से-पाटिल के स्टाफ के चार सदस्य भी कोरोना संक्रमित पाए गए हैं। इसके बाद पाटिल के घर पर मौजूद सभी स्टाफ की टेस्टिंग शुरू कर दी गई है। महाराष्ट्र में पिछले चार दिनों में 338 रेजिडेंट डॉक्टर भी कोरोना संक्रमित हो गए हैं।